CELEX: 22012D0190
Language: el
Date: 2012-09-28 00:00:00
Title: Απόφαση της Μεικτής Επιτροπής του ΕΟΧ αριθ. 190/2012, της 28ης Σεπτεμβρίου 2012 , για την τροποποίηση του πρωτοκόλλου 47 (κατάργηση των τεχνικών εμποδίων στο εμπόριο οίνου) της συμφωνίας για τον ΕΟΧ

13.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 341/44
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 190/2012
   της 28ης Σεπτεμβρίου 2012
   για την τροποποίηση του πρωτοκόλλου 47 (κατάργηση των τεχνικών εμποδίων στο εμπόριο οίνου) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 670/2011 της Επιτροπής, της 12ης Ιουλίου 2011, για τροποποίηση του κανονισμού (ΕΚ) αριθ. 607/2009 για τον καθορισμό ορισμένων λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου όσον αφορά τις προστατευόμενες ονομασίες προέλευσης και τις προστατευόμενες γεωγραφικές ενδείξεις, τις παραδοσιακές ενδείξεις, την επισήμανση και την παρουσίαση ορισμένων προϊόντων του αμπελοοινικού τομέα (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Ο κανονισμός (ΕΚ) αριθ. 1793/2003 της Επιτροπής (2), που έχει ενσωματωθεί στη συμφωνία, έχει λήξει και πρέπει συνεπώς να διαγραφεί από τη συμφωνία για τον ΕΟΧ.
            
         
               (3)
            
            
               Η παρούσα απόφαση αφορά τη νομοθεσία περί οίνου. Η νομοθεσία περί οίνου δεν εφαρμόζεται στο Λιχτενστάιν εφόσον η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για το εμπόριο γεωργικών προϊόντων επεκταθεί στο Λιχτενστάιν, όπως ορίζεται στην έβδομη παράγραφο της εισαγωγής του πρωτοκόλλου 47 της συμφωνίας για τον ΕΟΧ. Η παρούσα απόφαση, επομένως, δεν εφαρμόζεται στο Λιχτενστάιν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο 47 της συμφωνίας για τον ΕΟΧ τροποποιείται ως εξής:
   
               1)
            
            
               Το κείμενο του σημείου 7 [κανονισμός (ΕΚ) αριθ. 1793/2003 της Επιτροπής] διαγράφεται.
            
         
               2)
            
            
               Στο σημείο 11 [κανονισμός (ΕΚ) αριθ. 607/2009 της Επιτροπής] προστίθεται το ακόλουθο κείμενο:
               
                           «—
                        
                        
                           
                              32011 R 0670: Εκτελεστικός κανονισμός (ΕΕ) αριθ. 670/2011 της Επιτροπής της 12ης Ιουλίου 2011 (ΕΕ L 183 της 13.7.2011, σ. 6).
                        
                     Για τους σκοπούς της συμφωνίας, οι διατάξεις του κανονισμού προσαρμόζονται ως εξής:
               Το ακόλουθο κείμενο προστίθεται στο άρθρο 70α:
               
                  “Τα κράτη ΕΖΕΣ, εφόσον τα αφορά, ακολουθούν τις διαδικασίες που ορίζονται στο άρθρο 70α παράγραφος 1 στοιχείο β), στο άρθρο 70α παράγραφος 2 και στο άρθρο 70α παράγραφος 4.” ».
               
            
         Άρθρο 2
   Τα κείμενα του εκτελεστικού κανονισμού (ΕΕ) αριθ. 670/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι τα αυθεντικά.
   Άρθρο 3
   Η παρούσα απόφαση αρχίζει να ισχύει είτε την 1η Νοεμβρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3), είτε την ημέρα έναρξης ισχύος της απόφασης της Μεικτής Επιτροπής ΕΟΧ αριθ. 102/2012 της 30ής Απριλίου 2012 (4), ανάλογα με το ποια ημερομηνία είναι μεταγενέστερη.
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 28 Σεπτεμβρίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
      
   
   
      (1)  ΕΕ L 183 της 13.7.2011, σ. 6.
   
      (2)  ΕΕ L 262 της 14.10.2003, σ. 10.
   
      (3)  Δεν αναφέρονται συνταγματικές απαιτήσεις.
   
      (4)  ΕΕ L 248 της 13.9.2012, σ. 40.